“บาทอ่อน” รอบ 9 เดือน! แตะ 31.73 บ. นลท.จับตาถ้อยแถลง “เฟด” คืนนี้
เงินบาทปิดตลาดแตะระดับ 31.73 บาท/ดอลลาร์ อ่อนค่าสุดในรอบ 9 เดือน นลท.จับตาถ้อยแถลงประธานเฟดคืนนี้
เงินบาทปิดตลาดแตะระดับ 31.73 บาท/ดอลลาร์ อ่อนค่าสุดในรอบ 9 เดือน นลท.จับตาถ้อยแถลงประธานเฟดคืนนี้
22 มิ.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้(22 มิ.ย.2564) อยู่ที่ 31.73 บาท/ดอลลาร์ อ่อนค่าจากเปิดตลาดเมื่อเช้าที่ระดับ 31.60 บาท/ดอลลาร์ ระหว่างวันเงินบาทเคลื่อนไหวในกรอบ 31.60 – 31.75 บาท/ดอลลาร์ โดยขึ้นไปแตะระดับอ่อนค่าสุดในรอบ 9 เดือน นับตั้งแต่วันที่ 28 ก.ย.63 หลังมีแรงซื้อดอลลาร์อย่างต่อเนื่องจากความกังวลธนาคารกลางสหรัฐ (เฟด) จะปรับขึ้นอัตราดอกเบี้ยเร็วขึ้น
“บาทอ่อนค่าเกาะกลุ่มภูมิภาคไปตามทิศทางตลาดโลก เนื่องจากยังมีแรงซื้อดอลลาร์เข้ามาอย่างหนาแน่นจากความกังวลที่เฟดส่งสัญญาณเรื่องปรับดอกเบี้ยเร็วขึ้นในสัปดาห์ก่อน” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันพรุ่งนี้(23มิ.ย.64)ไว้ที่ 31.65 – 31.85 บาท/ดอลลาร์
โดยตลาดจับตาดูคืนนี้(22 มิ.ย.64) ที่ประธานเฟดจะไปแถลงต่อรัฐสภาว่าจะมีรายละเอียดที่ทำให้คลายกังวลเรื่องการปรับขึ้นอัตราดอกเบี้ยหรือไม่ หากยังไม่ชัดเจนก็คงถือครองดอลลาร์ต่อไป